open-index/open-wikipedia-markdown huggingface dataset:
Kodekso de Halepo

La **Kodekso de Halepo** (, ) estis ĝis ĝia damaĝiĝo (1947) la plej malnova plena manuskripto de la masora hebrea biblio. Ĝi nun enhavas ankoraŭ 295 el la originaj 487 (aliaj fontoj: 480) folioj kaj troviĝas en Jerusalemo en la Israela Muzeo en Relikvokesto de libroj. [eta|Kodekso de Halepo: 10a-jarcenta [Hebrea Biblio kun Masoreta interpunkcio (Joŝua 1:1).]]

## Estiĝo 
La konsonantoj de la kodekso estis skribitaj en ĉ. 920 p.K. ĉe Tiberias (Israelo) fare de skribisto Ŝ'lomo ben Buja'a. La tekston poste kontrolis Aaron ben Moŝe ben Aŝer, vokalizita kaj provizita per masoretaj rimarkoj. Ben Aŝer estis la lasta kaj plej fama membro de la gramatikista familio Ben Aŝer el Tiberias, kiu formis la plej precizan enkadrigon de Masorah kaj tiel la hebrean biblion.

La manuskripto estis rigardata ekde la komenco kiel ekzemplo-dona kodekso.

## Historio 
En mezo de la 11-a jarcento, la kodekson aĉetis la Karea komunumo de Jerusalemo. Iom poste, ĝi iĝis rabaĵo kaj kunportita fare de selĝukoj (1071) aŭ dum la unua krucmilito (1099). La kodekso poste aperis en rabinata sinagogo de Kairo, kie uzis ĝin Moses Maimonides. Posteuloj de Maimonides kunportis ĝin en fino de la 14-a jarcento al Halepo (Sirio). La komunumo en Halepo protektis ĝin dum ses jarcentoj, la komunumo malpermesis eĉ ties kompletan filmadon, esploradon. Poste evidentiĝis, ke do ekzistas fotaĵoj pri unuopaj paĝoj, tiel el jaro 1887 kaj 1910.

Dum la pogromoj kontraŭ la judoj kaj judaj posedaĵoj en decembro de 1947 en Halepo, la malnova sinagogo estis bruligita kaj la kodekso damaĝiĝis. La precizaj cirkonstancoj de la damaĝiĝo estas ĝis hodiaŭ neklaraj. Judoj de Halepo asertas, ke la mankantaj paĝoj neniiĝis; aliflanke la restantaj paĝoj ne montras fajran damaĝiĝon (la malhelaj makuloj ĉe la randoj estas fungaj damaĝoj).

Oni kunportis la kodekson en januaro 1958 al Jerusalemo, kie ĝi hodiaŭ troviĝas. Mankintaj paĝoj aperis en 1981, 2007; tiel oni supozas, ke ekzistas pliaj paĝoj, kiujn la membroj de la juda komunumo eltiris kaj kunportis.

## Eksteraj ligiloj 
* Redaktado de Kodekso de Halepo - Mikraot Gedolot Haketer ()

Kategorio:Manuskriptoj de la Malnova Testamento
Kategorio:Halepo
Humoresko

**Humoreske** estas en la literaturo ĝenronomo de humura rakonto aŭ novelo kaj en la muziko nomo por mallonga, serena, gaja aŭ komika instrumenta muzikaĵo. 

## La humoresko en la literaturo
La nocio *humoresko* ekestis en la 1-a jardeko de la 19-a jarcento kaj estis formita analoge al la nocioj grotesko, burlesko kaj arabesko. Humoresko komence estis mallonga, serena, naiva, aminda, pardonema kaj humura historio, kiu ofte ekprenis okazintaĵojn el la burĝa kaj establita ĉiutago kaj pro tio rolas en burĝaj cirkonstancoj. ekde la 1820-aj jaroj ankaŭ humuraj kaj pli kaj pli satiraj romanoj (humoreskaj romanoj) estas nomataj humoreskoj. 

Klasikaj reprezentantoj de la humoreska romano estas Jean Paul, Adolf Stern, Henry Fielding kaj Charles Dickens.

## La humoresko en la muziko
Robert Schumann enkondukis en 1839 la nocion el la literaturo unuafoje per sia pianokomponaĵo op. 20 en la muzikon (ĉi tiun li dediĉis al Julie von Webenau). Similaj praformoj de humoresko estas skerco kaj burlesko. Schumann enkondukis la titolon, por permesi al si sub la signifo de la *humura* (germane: humorig) kompoziciajn liberecojn kaj por ne plu vidi sian verkon ligita al tradiciitaj formreguloj. Humoresko estas en la romantisma muziko plejofte pianomuziko. Pluaj ĉefaj ecoj de humoresko estas krom mallongeco kaj serena karaktero de la komponaĵo profundpenso kontrastriĉaĵo.

La nocion transprenis aliaj komponistoj, ekz.: 

*Antonín Dvořák, Humoreske Op. 101 Nr. 7
*Edvard Grieg, Humoresker, Opus 6
*Engelbert Humperdinck, Humoresko E-maĵora por orkestro
*Georg Schumann, k. a. Humoresko en variacia formo, Gestern Abend war Vetter Michel da op. 74 (orkestrohumoresko)

## Literaturo
**La humoresko en la literaturo**
*R. Grimm: *Begriff und Gattung Humoreske.* Jahrbuch der Jean Paul Gesellschaft. 1968, .
*D. Burdorf, C. Fasbender (Hrsg.): *Metzler Literatur Lexikon.* 3. Auflage. Metzler, Stuttgart, Weimar 2007, ISBN 3-476-01612-9.
*Anton Ĉeĥov: *Humoresken und Satiren.* 2 Bände. Herausgegeben und übersetzt von Peter Urban. Diogenes, Zürich 2001, ISBN 3-257-06266-4.

**La humoresko en la muziko**
*B. Appel: *Zum musikalischen Humor in der ersten Hälfte des 19. Jahrhunderts unter besonderer Berücksichtigung des Formproblems.* Dissertation. Universität Saarbrücken, Saarbrücken 1981.

## Eksteraj ligiloj 
**La humoresko en la literaturo**
*Carl Maria Seyppel, Schlau, schläuer, am schläusten, Ägyptische Humoreske, niedergeschrieben und abgemalt 1315 Jahre vor Christus von C. M. Seyppel, Hofmaler und Poet seiner Majestät des Königs Rhampsinit III, Memphis, Mumienstraße No 35, 3 Etage, 4x Klingeln, ausgegrabenes Buch, Düsseldorf, Bagel, 1882; DFG-Projekt „Digitalisierte historische Kinderbücher“

**La humoresko en la muziko**
*Humor in der Musik. Universität Paderborn, Musikdidaktik (Seminar-Reader)

Kategorio:Literaturo laŭ ĝenroj
Kategorio:Muzikaj ĝenroj
Kategorio:Humuro
Kategorio:Kabaredo
Prison Break

***Prison Break*** estis usona drama televidserio kiu premieris en la televidkanalo Fox la 29-an de aŭgusto 2005 kaj finiĝis la 24-an de majo 2009 en ĝia kvara sezono. La argumento de la televidserio temas pri viro kondamnita je la mortpuno kaj la ellaborita plano de ties frato por savi lin de la morto. Ĝi estis kreita de Paul Scheuring kaj produktita de Adelstein-Parouse Productions asocie kun Original Television kaj 20th Century Fox Television. La originaleco kaj kvalito de la televidserio igis al ĝi ricevi plurajn nomumojn al diversaj premioj kiaj Premio Emmy kaj la Premio Ora Globo. [dekstra|300ra|eta|Fasado de "Prisión Joliet", [Illinois, malliberejo kiu funkciis kiel ĉefa filmejo de la unua televidsezono]]La televidsezonoj 1, 2 kaj 4 havis po 22 epizodojn, dume la 3-a nur havis 13. Pro striko de skriptistoj de Holivudo en 2007-2008, la finalo de la tria sezono estis replanita. La striko, kiu komenciĝis en novembro de 2007 kaj finiĝis en februaro de 2008, ĉesigis la filmadon de la televidserio.

## Eksteraj ligiloj 
* Oficiala Retpaĝo de FOX  (angle)
* Prison Break en Imdb.com 

Kategorio:Usonaj televidaj serioj
Kategorio:Televidaj programoj de Fox Broadcasting Company
Wentworth Miller

**Wentworth Earl Miller III** (naskiĝis en Chipping Norton, Oxfordshire, Britio; la 2-an de junio 1972) estas aktoro kaj modelo de Britio. Li famiĝis pro la ĉefrolado kiel "*Michael Scofield*" en televidserio *Prison Break*.

*Prison Break* tuj fariĝis unu el la plej famaj kaj gravaj televidserioj de la televidĉeno Fox. Per lia aktorado en tiu serio Miller famiĝis kaj sukcesis esti nomumata al la Premio Ora Globo en 2005, kiel plej bona aktoro en televidserio.

Miller ankaŭ aperis en la muzikvideoj kiel "We Belong Together" aŭ "It's Like That" de Mariah Carey.

Wentworth Miller estris la liston de la sekssimbolaj aktoroj en 2006 kaj 2007 laŭ la revuo People. En 2007 estis nomata de la revuo *Entertainment Weekly* kiel la virseksa sekssimbolo plej erotika de ĉiuj epokoj. Krom la televidserio, muzikvideoj ankaŭ li laboris kiel modelo en pluraj komercaj kampanjoj.

## Filmaro 
### Kino 
### Televido 
Kategorio:Anglaj aktoroj
Kategorio:Usonaj aktoroj
Paŭlo la 5-a

**Paŭlo la 5-a** estis Camilo Borghese, kiu iĝis papo post Leono la 11-a de 1605 ĝis 1621 kiam tiu mortis kaj estis sukcedata de Gregorio la 15-a.

Li volis plifortigi la hegemonion de la papeco kaj pro tio akriĝis konfliktoj de la eklezia estraro kontraŭ Venecio kaj Francio. Dum lia regado estiĝis misioj al Hindio, Ĉinio kaj Kanado. Krome li helpis la disvolvigon de la sciencoj kaj artoj. Ekzemple tiam oni finis la konstruaĵon de la Baziliko de Sankta Petro kaj oni inaŭguris ĝin.

Kategorio:Papoj
Glacikonuso

eta|Glacikonusoj

**Glacikonuso** estas speco de glacia korpo, kiu estiĝas per iompostioma frostiĝado de akvogutoj, kiuj tiel kreas formon similiganta stalaktitojn. Pro gravito ĝi havas plej ofte vertikalan direkton de supre suben, okaze de forta vento ĝia formo povas esti influita per direkto de la blovanta vento.

## Vidu ankaŭ 
* Glacio
* Pura glacio
* Glacibloketo

Kategorio:Glacio
Mekonga motacilo

La **Mekonga motacilo** (*Motacilla samveasnae*)  estas mezgranda paseroforma birdo el la familio Motaciledoj, kiu enhavas motacilojn, pipiojn kaj longungulojn.

## Habitato 
La specio vivas en Sudorienta Azio nome en Malsupra Mekongo en nordorienta Kamboĝo kaj suda Laoso kaj ankaŭ en najbaraj areoj de nordorienta Tajlando kaj eble Vietnamio. Ties natura habitato estas subtropikaj aŭ tropikaj humidaj arbustaroj kaj riveroj. Ĝi estas minacata pro habitatoperdo kaj ĝi estas la ununura motacilo en tiu teritorio.

## La specio 
Tiu specio estis unuafoje kolektita en 1972 sed priskribita al la scienco kiel aparta specio nur en 2001 kaj oni supozas, ke ĝi formas superspecion kun *M. alba*, *M. maderaspatensis*, *M. grandis* kaj *M. aguimp*, kvankam ĵusaj analizoj per mitoĥondria DNA sugestas, ke tiu lasta specio eble estas pli malproksima. Tiu specio estas monotipa.

La latina genro nomo origine signifas "etan movanton", sed iuj verkistoj de la mezepoko pensis ke ĝi signifas "vostomovanto", kaŭzante novan latinan vorton *cilla* por "vosto". La specifa nomo *samveasnae* omaĝas al Sam Veasna (prononce 'Sam Viŝna'), unu el la kamboĝaj ĉefaj ornitologoj kaj konservistoj, kiu tragike mortis pro malario en decembro de 1999.

## Priskribo 
Morfologie la Mekonga motacilo pleje similas al la geografie malproksima Makulmotacilo, *M. aguimp*, kvankam ĝi diferenciĝas pro kelkaj malgrandaj aspektoj, ĉefe bildo en flugiloj, kaj voĉe ĝi estas tre distinga. Krome komparoj de mitoĥondria DNA montras ke la diverĝo inter la Mekonga motacilo kaj la Makulmotacilo estas pli granda ol inter ĉiuj el la aliaj blankanigraj taksonoj de motaciloj kaj ke ili montras ankaŭ klarajn diferencojn laŭ plumoŝanĝado kaj habitatelekto. Ĝi estas tre distinga, ĉar estas la ununura blankanigra motacilo en Sudorienta Azio kiu montras la karakteran plumarkombinon de plenkreskuloj kaj unuavintruloj de nigraj frunto, krono, bridoj, traokula strio kaj orelkovriloj, rimarkinda **blanka superokula strio, blanka gorĝo kaj blanka kolmakulo**.

## Notoj 
## Referencoj 
* Duckworth, J.W., Poole, C.M. & Van Zalinge, N.J. in prep. Bird Observations from the Mekong and major tributaries in North-east Cambodia, 1998-2000.
* Grimmett, R., Inskipp, C. & Inskipp, T. 1998. Birds of the Indian Subcontinent. London: Christopher Helm / A&C Black.
* Duckworth, J. W., Alström, P., Davidson, P., Evans, T.D., Poole, C.M., Tan Setha & Timmins, R.J. 2001. A new species of wagtail from the lower Mekong basin. Bull. British Ornithologists' Club 121 (3): 152-182.
* BirdLife International 2004.  Motacilla samveasnae.   2006 IUCN Ruĝa Listo de Minacataj Specioj. Konsultita la 26an de novembro 2009.

## Eksteraj ligiloj 
* Detala pristudo, en angla 
* Bildo ĉe ADW 

Kategorio:Paseroformaj
Kategorio:Motaciledoj
Kategorio:Birdoj de Azio
Sapvezikilo

eta|250ra|dekstra|Malgranda infano ludanta kun bublifuko kaj bloviganta aervezikojn.
250ra|eta|dekstra|Aerveziko
**Sapvezikilo** estas ilo por krei sapvezikojn. Temas pri ŝatata infana ludilo destinita ne nur por infanoj, sed ankaŭ por pli kreskita generacio.

Por infanoj popularas ludilo (vezikujo) kiu konsistas en cilindro plena je sapakvo kie oni metas ringon kiu siavice pleniĝas el tiu sapa akvo. Tiu ringo estas tenita de infano per tenilo, tiu blovas kontraŭ la ringo kaj formiĝas veziko. Por infanoj, kaj ne nur, ĝuindas krome la apero de ĉielarko sur la vezikoj.

Estas specifa tipo de artisto kiu cirke aranĝas prezentadojn kie oni ludas artisme per tiaj sapvezikoj, kie eĉ la artisto povas eniri sen rompi ĝin.

## Eksteraj ligiloj 
* http://www.bubbleshow.cz - Paĝaro de rekorduloj Miroslav Smejkal kaj Matěj Kodeš

Kategorio:Ludiloj
Krisztina Nádudvary Parázsóné

**PARÁZSÓNÉ NÁDUDVARY Krisztina** [pr. para:ĵo:ne: na:duvari] estis hungara aktorino naskiĝinta en Váradolaszi la 1-an de majo 1813 kaj mortinta en Pest la 24-an de februaro 1838. 

## Ŝia kariero
Parázsóné Nádudvary fariĝis vagantaktorino en oktobro de 1829 en trupo de József Keszy kaj debutis en Lugos. La 11-an de februaro 1830 ŝi edziniĝis kun aktoro János Parázsó en Gyulafehér. Ŝi ludis en Kolozsvár, Kassa, Szeged, Szabadka, Debrecen, Miskolc, poste en teatra sezono de 1834–35 en la Várszínház de Buda.  

## El ŝiaj roloj
*Berta (Grillparzer: Ősanya); 
*Tudor Mária (Hugo); 
*Griseldis (Halm); 
*Jolán (Vörösmarty M.: Kincskeresők); 
*Lenke (Vörösmarty M.: Vérnász, praprezento). 

## Fonto
*Magyar Színházművészeti Lexikon

Kategorio:Hungaraj aktoroj
Kategorio:Transilvaniaj hungaroj
Album für die Jugend

**Album für die Jugend** (**Albumo por la junularo**), op.68 (ekestinta en 1848) estas ciklo el 43 pianopecoj de Robert Schumann. Male al Kinderszenen la pecoj estas ankaŭ taŭgaj por infanoj resp. komencantoj de pianludado. La dua parto, ekde n-o 19, estas garnita per la aldono *Für Erwachsenere* (por pli aĝaj) kaj entenas ankaŭ teknike pli postulemaj pecoj.

## Graveco 
*Album für die Jugend* apartenas - ne laste pro sia varieco - al la normverkoj de la pianoinstruo. Plej populara estas n-o 10, *Fröhlicher Landmann, von der Arbeit zurückkehrend*. Ankaŭ tre konata estas la nnumeroj 8, *Wilder Reiter* kaj 13, *Mai, lieber Mai*.

## Enhavo 
*Album für die Jugend* konsistas el jenaj unuopaj pecoj (*****: sen titolo):

* 1 Melodie
* 2 Soldatenmarsch
* 3 Trällerliedchen
* 4 Ein Choral
* 5 Stückchen
* 6 Armes Waisenkind
* 7 Jägerliedchen
* 8 Wilder Reiter
* 9 Volksliedchen
* 10 Fröhlicher Landmann, von der Arbeit zurückkehrend
* 11 Sizilianisch
* 12 Knecht Ruprecht
* 13 Mai, lieber Mai
* 14 Kleine Studie
* 15 Frühlingsgesang
* 16 Erster Verlust
* 17 Kleiner Morgenwanderer
* 18 Schnitterliedchen
* 19 Kleine Romanze
* 20 Ländliches Lied
* 21 ***(Lento expressivo)
* 22 Rundgesang
* 23 Reiterstück
* 24 Ernteliedchen
* 25 Nachklänge aus dem Theater
* 26 ***(Andante con moto)
* 27 Kanonisches Liedchen
* 28 Erinnerung
* 29 Fremder Mann
* 30 ***(Molto lento)
* 31 Kriegslied
* 32 Sheherazade
* 33 "Weinlesezeit - Fröhliche Zeit!"
* 34 Thema
* 35 Mignon
* 36 Lied italienischer Marinari
* 37 Matrosenlied
* 38 Winterzeit I
* 39 Winterzeit II
* 40 Kleine Fuge
* 41 Nordisches Lied
* 42 Figurierter Choral
* 43 Silvesterlied

**Aldono al op. 68**
* Für ganz Kleine
* Puppenschlafliedchen
* Wilder Reiter
* Ein Trinklied von C. M. von Weber
* Auf der Gondel
* Nr. 21
* Nr. 26
* Klavierstück in Es-Dur
* Gukkuk im Versteck

## Eksteraj ligiloj 
* 

Kategorio:Pianomuziko
Kategorio:Verkoj de Robert Schumann
William Holman Hunt

**William HOLMAN HUNT** (n. la 2-an de aprilo 1827 - m. la 7-an de septembro 1910) estis angla pentristo kaj unu el la fondintoj de la prarafaelisma frateco.

Inter la aliaj artistoj influitaj de prarafaelismo ankaŭ estis John Brett, Philip Calderon, Arthur Hughes, Gustave Moreau, Evelyn De Morgan, Frederic Sandys kaj John William Waterhouse.

Kategorio:Anglaj pentristoj
János Pásztor

**PÁSZTOR János** [pr. pastor] estis rumanuja hungara aktoro naskiĝinta en Kluĵo la 18-an de januaro 1929 kaj mortinta en Kluĵo la 13-an de decembro 1982.

## Lia kariero 
János Pásztor estis anoncisto en la Radio Kluĵo, poste finis aktorarton en Magyar Művészeti Intézet kaj ekde 1954 li estis ano de la teatro Kolozsvári Állami Magyar Színház.

## El liaj roloj 
* Biff (Miller: Az ügynök halála);
* Kakuk Marci (Tersánszky J. J.);
* Jerry (Gibson: Libikóka);
* Talthübiosz (Eŭripido–Sartre–Illyés Gy.: A trójai nők);
* Rezső (Bálint T.: A sánta angyalok utcája);
* Üstödi Antal (Hunyady S.: Pusztai szél).

* Magyar Színházművészeti Lexikon

Pasztor, J.
Béla Pásztor

**PÁSZTOR Béla** [pr. pastor] estis hungara teatro-organizinto, reĝisoro, aktoro, fakverkisto naskiĝinta en Ákos la 1-an de januaro 1894 kaj mortinta en Novjorko la 24-an de decembro 1966.

## Lia kariero 
Béla Pásztor laboris kiel aktoro kaj reĝisoro komence en la trupoj de Károly Polgár, resp. Ferenc Szabó. Ekde 1922 li estis ĉefsekretario de la Royal Orfeum. En 1935 li fondis filmentreprenon. Spite la kontraŭjudajn leĝojn li laboris plu en la filmejo, tial li estis deportita (enlande). Je la fino de la kvardekaj jaroj li emigris Izraelon, kie la 27-an de aŭgusto li establis la unuan hungarlingvan teatron, kies li estis direktoro, reĝisoro kaj aktoro por mallonga tempo. Li reĝisoris (6-a de julio 1954) la teatraĵon *La diablo* de Ferenc Molnár kaj li ludis la ĉefrolon, poste la *Pygmalion* en 1955 de Shaw. En la 1960-aj jaroj li translokiĝis al Usono.

## Fontoj 
* Magyar Színházművészeti Lexikon
* hungare kun foto

Kategorio:Hungaraj aktoroj
Kategorio:Hungaraj judoj
Kategorio:Transilvaniaj hungaroj
Kategorio:Hungardevenaj usonanoj
Nican mopohua

eta|250px|dekstra|Unua paĝo de*Nican mopohua*.
***Nican mopohua*** estas la nomo de la famkonata rakonto en la navatla lingvo pri la aperoj de la Virgulino de Gvadalupo sur la monteto Tepejako, norde de la nuna Meksikurbo. *Nican mopohua* —kiu eblas tradukiĝi kiel *ĉi tie oni rakontas*— estas la unuaj du vortoj de tiu rakonto kies aŭtoreco kelkfoje estas atribuita al Fernando de Alva Ixtlilxóchitl. La vera titolo de la rakonto estas "*Huei tlamahuizoltica omonexiti in ilhuícac tlatohcacihuapilli Santa Maria Totlazonantzin Guadalupe in nican huei altepenáhuac México itocayocan Tepeyácac*" (navatle, "Per granda miraklo aperis la ĉiela reĝino, nia belega patrino Sankta Maria de Gvadalupo, proksime de la granda altepetolo en Meksikurbo, ĉe loko nomata Tepejako", kies mallonga versio estas ***Huei tlamahuiçoltica*** kaj tradukiĝas kiel "La Granda Okazintaĵo"). La origina rakonto konsistas el 36 paĝoj kaj estis eldonita en 1649 de Luis Lasso de la Vega, vikario de la kapelo de Tepejako.

## Vidu ankaŭ 
* Virgulino de Guadalupe (Hispanio)

Kategorio:Kristanismo en Meksiko
Kategorio:Kulturo de Meksiko
Kategorio:Kultado de Maria
Kategorio:Klasika naŭatla lingvo
Isono (luno)

**Isono** estas neregula satelito de Jupitero, kiu havas retrogradan orbiton.

## Malkovro 
Ĝin malkovris Scott S. Sheppard, David C. Jewitt, Yanga R. Fernández kaj Eugene A. Magnier, post observoj inter la 23-a kaj la .

Ili anoncis la  la malkovron de dek jupiteraj lunoj (nomata J/2000 J 2 al J 11. Inter kiuj Isono, kiu tiam ricevis nur la maldaŭran nomon **S/2000 J 6**: sesa jupitera satelito malkovrita en 2000.

Ĝiaj grando kaj maso (3,8&nbsp;km kaj 7,5 × 1013 kg) estas estimataj sur la bazo ke ĝiaj denso kaj albedo estus 2,6 × 103 kg/m3 kaj 0,04.

## Nomo 
La , IAU aprobis por ĝi la nomon **Isono**, (greke; Ισονόη: Isonoe), unu el la Danaidinoj en helena mitologio, amata de Zeŭso kaj patrino de unu heroo nomita *Orĥomeno*.

## Orbito 
Isono estas ano de la karmea grupo, grupo da retrogradaj lunoj kies orbitoj havas grandajn duonaksojn inter 22 900 000 kaj 24 100 000&nbsp;km, klinecojn inter 164,9° kaj 165,5° rilate al la Jupitera ekvatoro, kaj discentrecojn inter 0,23 et 0,27.

Dosiero:TheIrregulars JUPITER GROUPS.svg|Diagramo montranta la orbitojn de la neregulaj jupiteraj satelitoj. La karmea grupo estas videbla apud la centro.
Dosiero:TheIrregulars JUPITER Carme CORE.svg|Diagramo montranta la orbitajn inklinaciojn de la lunoj de la karmea grupo en funkcio de la granda duonakso.

## Notoj kaj referencoj 
## Eksteraj ligiloj 
*  Isono, el "*Księżyce planet Układu Słonecznego*" 
*  Kaldeno, (angla versio) 
*  Dekunu novaj jupiteraj satelitoj S/2000 J1...S/2000 J 11, el la paĝaro de Jean-Michel
*  La karmea grupo (el *"Projekto Luno"*)

Kategorio:Lunoj de Jupitero
20th Century Studios

eta|200px|dekstra|Fox-Studioj en Los-Anĝeleso.
**20th Century Studios** estas la nomo de *kinkorporacio*. Ĝi estas unu el la ĉefaj filmstudioj situanta en la areo de Century City en Los-Anĝeleso, Usono, ĝuste okcidente de Beverly Hills. Ĉi tiu studio estis flankaĵo de News Corporation, la amaskomunikilaro kontrolita de Rupert Murdoch.
La kompanio estis fondita de William Fox en 1915 kiel Fox Film Corporation. William Fox, estis pioniro en la kreado de kinejoĉenoj, komencis produkti filmojn en 1914.
En la nuntempo Fox produktas grandan parton de la plej famaj filmoj kaj televidserioj de Usono kaj spektataj tutmonde.

!
István Pathó

**PATHÓ István** [pr. pato:] estas hungara aktoro naskiĝinta en Sălăjeni (Bocşa) la 25-an de julio 1935. 

## Lia kariero
István Pathó dipolomitiĝis en 1956 en Agrarakademio en Hungarujo kaj post la ludo de la ĉefrolo de la teatraĵo *Pettyes* de György Sós en Debrecen Árpád Téry dungis lin en 1956 al Teatro Csokonai. Li aperis 1958–59 en Eger, ekde 1959 ĝis 1961 en teatro Jókai de departemento Békés, kvar jarojn la teatro de Kecskemét, ekde 1965 en la Nacia Teatro de Budapeŝto.

## El liaj roloj
*Csipcsala (Zerkovitz B.: Csókos asszony); 
*Rudi (Szabolcs Fényes: Maya); 
*Balga (Vörösmarty M.: Csongor és Tünde); 
*Brighella (Goldoni: Két úr szolgája); 
*Angelus (Márai S.: A kassai polgárok); 
*Jepihodov (Ĉeĥov: Cseresznyéskert); 
*Simó Lázár (Tamási Á.: Énekes madár).

## Fonto
*Magyar Színházművészeti Lexikon

Kategorio:Hungaraj aktoroj
Kategorio:Transilvaniaj hungaroj
The Wall Street Journal

***The Wall Street Journal*** (akronime konata **WSJ**) estas financa periodaĵo, usona taggazeto, fondita la 8-an de julio 1889 de la usona entrepreno *Dow Jones & Company*, fondita per la entreprenistoj *Charles Dow, Edward Jones* kaj *Charles Bergstresser* - intertempe la posedantoj estas daŭre tiu kompanio kune kun la amaskomunikila kompanio *News Corporation* de Rupert Murdoch. Ĝia sidejo troviĝas en la urbo Nov-Jorko kaj ĝia tendenco estas konservativa. Ĝi ricevis 33-foje la premion Pulitzer. La periodaĵo *Wall Street Journal* karakteriziĝas pro ĝia promociado kaj apogado de la libera merkato. Ĝi manifestaciiĝis favora al la ŝtatpuĉo okazinta en Honduro 2009, kiel demokratia kaj laŭleĝa.

## Eksteraj ligiloj 
* The Wall Street Journal, Oficiala retpaĝo, angle.
* The Wall Street Journal, oficiala retpaĝo, hispane.
* eĉ ne duminuta, ekspresa esperantlingva ĉiĉeronado tra Novjorko per Neil Blonstein, de la revuo *Wall Street Journal*, en la retejo YouTube

Kategorio:Usonaj gazetoj
Kategorio:Anglalingvaj gazetoj
Kategorio:Ekonomiaj gazetoj
News Corporation

***News Corporation***, estis unu el la amaskomunikilaj entreprenoj plej grandaj de la mondo. Ĝi estis registrita kiel akcia kompanio kotizata en la Borso de Nov-Jorko (*New York Stock Exchange*) kaj en la Borso de Aŭstralio (*Australian Stock Exchange*) kaj sekundare, en la Borso de Londono (*London Stock Exchange*). La centraj oficejoj de News Corporation troviĝas en la numero 1211 de la Sesa Avenuo de Nov-Jorko. La prezidento, delegita konsilisto kaj fondinto de la kompanio estas Rupert Murdoch.

La ĉiujaraj enspezoj, en marto de 2008 estis 28.660.000.000 $. Oni kalkulas ke ĉ. 70% de la vendoj venas de la usona merkato. En januaro de 2009 la Ekonomia Oficejo de la Usona Registaro informis ke News Corp havas 152 flankajn entreprenojn en fiskaj paradizoj kie ili ne pagas impostojn aŭ tiuj estas tre malaltaj.

## Vidu ankaŭ 
* Rupert Murdoch
* British Sky Broadcasting
* 20th Century Fox
* Fox Broadcasting Company
* Fox News
* Wall Street Journal

## Eksteraj ligiloj 
* News Coporation

Kategorio:Usonaj firmaoj
Kategorio:Amaskomunikiloj en Usono
Kategorio:Amaskomunikilaj firmaoj
György Patkós

**PATKÓS György** [pr. patko:ŝ] estis hungara teatrokritikisto, reĝisoro naskiĝinta en Técső la 9-an de aŭgusto 1906 kaj mortinta en Sighetu Marmaţiei la ?.

## Lia kariero 
György Patkós en 1934–35 verkis teatrokritikojn, ekde 1935 ĝis 1938 li estis la sekretario kaj ludmajstro de la Nacia Teatro de Budapeŝto, ekde 1939 direktoro de la Belvárosi Színház. Post la dua mondmilito li venis Transsilvanujon kaj inter 1955 kaj 1957 li estis reĝisoro de la teatro Kolozsvári Állami Magyar Színház de Kluĵo, ekde 1958 li laboris ĉe la teatro Sepsiszentgyörgyi Tamási Áron Színház de Sfântu Gheorghe. Post sia pensiuliĝo li loksidiĝis en Sighetu Marmaţiei.

## El liaj reĝisoraĵoj 
* Molière: A botcsinálta doktor;
* Gergely S.: Vitézek és hősök;
* Buşecan: A hallgatás éjszakája;
* Davidoglu: Ítéletidő.

## El liaj filmoj 
* *Futótüz* (1944) (scenarlibro);
* *A két Bajthay* (1944) (scenarlibro, reĝisoro);
* *Negyedíziglen* (1942) (verkisto);
* *Földindulás* (1940) (verkisto, produktisto);

## Fontoj 
* Magyar Színházművészeti Lexikon
* hungarlingva biografio kun foto

Kategorio:Rumanujaj hungaraj reĝisoroj
Małe Swornegacie

**Małe Swornegacie** estas pola vilaĝo, kiu troviĝas en la Pomeria Provinco, (, '''', ). Ĝi lokiĝas en tereno Zaborski Park Krajobrazowy, inter lago Karsińskie kaj lago Charzykowskie, apud Park Narodowy Bory Tucholskie.
Ĝi havas konekton kun centrumo de Chojnice per busoj de urba transporto (linio n-ro 1).

## Referenco 
Kategorio:Vilaĝoj de Pollando
Geistervariationen

**Geistervariationen** (*Temo kun variacioj* en E♭-maĵoro por piano; eo: **Fantomovariacioj**) verko sen numero 24, komponita en 1854, estas la lasta verko de Robert Schumann.
„Schumann sin imagis dum tiuj tagoj ĉirkaŭata de fantomoj, kiuj prezentis al lia parte 'belegan', parte 'aĉegan' muzikon, kiuj promesis al li 'plej belegajn malkaŝojn', sed ankaŭ minacis 'ĵeti lin en la inferon', kiel notis la maltrankvila edzino“

## Ekesto 
Ĉi tiu verko estis la lasta de Schumann, antaŭ ol li estis transportata en la nervosanigejon Bonn-Endenich, kaj per tio ankaŭ lia lasta entute.
Clara Schumann en sia taglibro: „[En la nokto de 17-a al 18-a de februaro] Robert ĉiam denove ellitiĝis kaj notis temon, kiun al li kantprezentis la spiritoj de Schubert kaj Mendelssohn, kaj pri kiuj li faris por mi [laŭ la notoj de Clara Schumann kaj Ruppert Becker verŝajne la 22-an/23-an de februaro] same kortuŝajn kiel animskuajn variaciojn.“
Dum ĉi tiu komponado li faligis sin tute subite la 27-an de februaro kaj nur duone vestita en la malvarmegan Rejnon, el kiu li estis savita kaj reportata hejmen. Post la transvivita provo de memmortigo li plulaboris pri tio. Tagon poste li finis sian laboron interrompitan tiel dramecan kaj transsendis la manskribaĵon al sia edzino, kiu jam laŭ kuracista konsilo ekloĝis kun konatino. 

Aribert Reimann estas certa, ke la salto de Schumann en la Rejnon okazus inter la kvara kaj kvina variacio, ĉar la lasta variacio laŭstrukture tute distingiĝas de la antaŭaj, kaj li rimarkis, ke ĉi tiu temo jam troviĝas en la violonkonĉerto de Schumann.

## Cititaj en jenaj verkoj 
* Brahms: Op.23, variacioj pri temo de Robert Schumann, piano je 4 manoj
:"Geistervariationen" estis la lasta, kio restis al Clara de Robert Schumann, dum kiam li faligis sin en la Rejnon kaj sonĝis kun fantomoj, pro kio Brahms variaciis por ŝi la fantomotemon de Schumann. 

* Aribert Reimann: Sieben Fragmente für Orchester *in memoriam Robert Schumann* (1988)

## Eldonoj 
* Henle, Urtextausgabe, 1995, Herausgegeben von Wolf-Dieter Seiffert / Fingersatz von Klaus Schilde, ISMN 201804828, HN-482, HENLE01114

## Referencoj kaj literaturo 
* Wolf-Dieter Seiffert, Robert Schumanns Thema mit Variationen Es-Dur, genannt „Geistervariationen“, in: Festschrift Reinhold und Roswitha Schlötterer, 1998
* Vorwort zur Henle Ausgabe von Wolf-Dieter Seiffert  (PDF-Datei; 82 kB)
* Bemerkungen zur Henle Ausgabe (mit der Erklärung der im Vorwort genannten Quellenangaben)  (PDF-Datei; 266 kB)
* Beck, Walter: "Schumann und seine Geistervariationen : ein Lebensbericht mit Notenbild und neuen Dokumenten / Walter Beck", Schneider, 1992 ISBN 3-7952-0712-6, 59 S.: Ill., Noten

Kategorio:Pianomuziko
Kategorio:Verkoj de Robert Schumann
La viola popolo

**La viola popolo** () estas itala movado, kiu naskiĝis per interreto, kaj havas kiel celo la respektadon je popola volo, ĉefe kontraŭ la hodiaŭa regado de Berlusconi. Komence, la movado volis farigi grandan manifestadon kontraŭ la ĉefministro Silvio Berlusconi (5an de decembro 2009). Ĉar ĝi ne volis esti politike uzata, la movado elektis la violan koloron, ĉar tiu koloro ne apartenas al iu itala politikaĵo. Post la sukceso de tiu manifestado, kies elektita angla nomo estis *"No Berlusconi Day"*, de la komitato *No Berlusconi day* devenis La viola popolo.

## Ne-Berlusconi-a tago 
eta|230px|Dum la manifestacio de Ne-Berluscona tago, 5an de decembro 2009
Kvankam La viola popolo organizas multajn eventojn, la plej konata estas la unua, nu ĝuste la Ne-Berluscona tago. Ĝi estis konigita per interreto, ĉefe Facebook kaj la oficiala retpaĝaro , kiu enhavas la apelacion en multaj lingvoj. La esperanta versio ne estas en la oficiala paĝo, sed traduko de la itala estas:

*La komitato *"No Berlusconi Day"* naskiĝinta en Facebook, anoncas nacian manifestacion en la venonta 5-a de decembro, por peti demision de la itala ĉefministro Silvio Berlusconi.

*APELACIO: Ni ne interesiĝas pri tio, kio okazos se Berlusconi demisiĝos, kaj ni opinias ke la malvere honesta ludo de kelkaj sekcioj de lia politika opozicio estas ne-sekurado je nia demokratio; tiuj sekcioj responsos al elektantaro pri tio. Tio, kion ni scias pri Berlusconi estas gravega anomalio en la aro de la okcidentaj demokratioj - kiel reinsistis la neitala informantaro, kiu difinas nian situacion "diktaturo". Ni ankaŭ scias ke li ne devus tie esti, eĉ li ne devus tien alveni: ankaŭ li tre bone scias ĝin, tial li instigas al leĝoj kiel la "ex Lodo Alfano" kaj estas iĝonta pli aŭtoritatema, kiel liaj proklamoj el Benevento pruvas.*

*Ni plu ne povas resti neagantaj antaŭ la iniciativoj de homo, kiu tenas sian landon kiel ostaĝon ekde antaŭ 15 jaroj, kies memkonceptado estas de proprietulo de la Ŝtato, kiu malinklinigas lin al iu ajn libera esprimo kiel atestas la bruskaj atakoj al la libera informantaro, al la satiro kaj lastatempe al la interreto. Ni plu ne povas resti neagantaj antaŭ la senskrupuleco de homo, super kiu pendas pezaj ombroj de proksima estinteco interrilata kun la mafia krueleco, de siaj rilatoj kun mafiuloj kia Vittorio Mangano, aŭ de kondamnitaj pro ekstera partopreno en mafia asocio kia Marcello Dell'Utri.*

*Li devas demisii kaj sin defendi antaŭe tribunaloj de la Itala Respubliko pro la akuzoj direktitaj al li, kiel ĉiu civitano.''

Ĉi-tie eble utilus aldoni, por ĝin eventuale refuti, la opiniaron de la alkurantoj por defendi Berlusconi-n, kiuj multas kiel elstariĝis ankaŭ el la lastaj (marton 2010) regionaj balotoj.

### Alia (ŝerca) signifo de la nomo 
## Fontoj kaj rimarkoj 
## Eksteraj ligiloj 
* La paĝo en Facebook, de kiu la movado komencis
*  Retejo de La viola popolo
*  Retejo de la tago kontraŭ Berlusconi 

Kategorio:Politiko de Italio
Kategorio:Silvio Berlusconi
Erzsi Péchy

**PÉCHY Erzsi** [pEĉi] estas hungara aktorino, operetprimadono naskiĝinta en Székelyhíd la 26-an de aprilo 1888 kaj mortinta en Budapeŝto la 20-an de julio 1933.

## Ŝia kariero 
Erzsi Péchy debutis en 1912 en la teatro de Újpest kaj poste ŝi ludis en jaroj 1912–1914 en la Teatro Magyar, en 1914 en la Modern Színpad, en 1915 en la Uránia, en jaroj 1916–17 en la Gaja Teatro, en jaroj 1917–1919, en 1928 kaj 1930 en Teatro Városi, en 1920 en la Revü kaj Scala, en 1920–21 en la Király, en 1922–23 en la Teatro Blaha Lujza, en 1924–25, en 1928–29, en 1931 en la Operetoteatro (Budapeŝto), en 1927 en la Teatro Új, ekde 1927 ĝis 1931 denove en la Király Színház. En 1923 ŝi elpaŝis ankaŭ en Operejo de Budapeŝto, en Vieno, 1926 en Londono, en 1932 en Berlino.

## El ŝiaj roloj 
* Lili bárónő (Huszka J.);
* Alexandra (Szirmai A.);
* Szép Heléna (Offenbach);
* Saskia (Nedbal: A szép Saskia);
* Mimóza (Jones: Gésák);
* Daisy (Eisemann M.: Miss Amerika);
* Blanka (Lehár F.: Kék mazúr);
* Julle (Kálmán I.: Hollandi menyecske);
* Mary (Ábrahám P.: Zenebona).

## Fontoj 
* Magyar Színházművészeti Lexikon

Kategorio:Hungaraj aktoroj
Kategorio:Hungaraj operetkantistoj
Kategorio:Hungaraj primadonoj
Kategorio:Transilvaniaj hungaroj
Emmi Peer

**PEER Emmi** [pr. per] estas hungara aktorino naskiĝinta en Strâmtura la 5-an de decembro 1929.

## Ŝia kariero 
Emmi Peer finis en la fakon pri kanto en 1957 en Kluĵo kaj ŝi iĝis membrino de la loka filharmonia ensemblo. En 1959 ŝi elmigris Izraelon kaj inter 1959 kaj 1964 ŝi estis membrino de la Operejo de Telavivo, inter 1964–70 de la ensemblo Per-Re-Le.

## El ŝiaj roloj 
* Glavári Hanna (Lehár F.: A víg özvegy);
* Leila (Huszka J.: Gül Baba);
* Angéla (Lehár F.: Luxemburg grófja);
* Marica grófnő (Kálmán I.); Olympia (Molnár F.).
* Magyar Színházművészeti Lexikon

Kategorio:Rumanujaj hungaraj kantistoj
Kategorio:Israelaj kantistoj
Disney Channel

***Disney Channel*** - angle, prononco laŭ sistemo IFA [], krom la fina "l" ankaŭ prononce priskribebla per esperantaj literoj  - estas internacia televidkanalo de The Walt Disney Company, kiu elsendas en granda parto de la mondo. La programaro de la kanalo estas dediĉata al la infana kaj junulara publiko. Ĝi elsendis unuafoje en Usono la 18-an de aprilo 1983 kaj elsendas kiel pag-televidkanalo en ĉiuj landoj, escepte de Hispanio, kie ĝi la 1-a de julio 2008, komencis elsendiĝi senpage per cifereca surtera televido.

En la programaro de Disney Channel ĉefe elstaras la televidserioj kaj animaciaĵoj. La plimulto de la serioj estas pli taŭgaj por publiko inter 10-14 jaroj, originale produktataj de *The Walt Disney Television*, kaj de aliaj produktejoj.

## Eksteraj ligiloj 
* Disney Channel International Sites 

Kategorio:Televidkanaloj en Usono
Ĉina Centra Televido

eta|250ra|Ĉefa sidejo de la **Ĉina Centra Televido**
La **Ĉina Centra Televido** (**CCTV**, el la angla *China Central Television*; ĉine 中国中央电视台, en pinĝina *Zhōngguó Zhōngyāng Diànshìtái*) estas la plej granda el la televidkanaloj de Ĉinio. Ĝi estas subministerio de la Ĉina Popola Registaro, pro kio ĝiaj novaĵ-programoj estas akuzataj je manipulado laŭ interesoj de la Ĉina Komunisma Partio. CCTV naskiĝis la 2-an de septembro 1958 sub la nomo *Beijing Television*, la kanalo ŝanĝis la nomon al CCTV la 1-an de majo 1978.

## Kanaloj 
CCTV entute havas 16 aliajn televidkanalojn, ĉiu laŭ alia temo kaj specifa publiko, konkurante kontraŭ la regionaj kaj eksterlandaj televidkanaloj:

* CCTV-1 (Ĝenerala)
* CCTV-2 (Ekonomiko)
* CCTV-3 (Arto)
* CCTV-4 (Internacia —ĉine)
* CCTV-5 (Sportoj)
* CCTV-6 (Filmoj kaj televidserioj)
* CCTV-7 (Militismo kaj terkultivado)
* CCTV-8 (Dramoj)
* CCTV-9 (Internacia —angle)
* CCTV-10 (Scienco kaj teknologio)
* CCTV-11 (Opero)
* CCTV-12 (Socio kaj leĝoj)
* CCTV-新闻 (Novaĵoj 24-hore)
* CCTV-Children (Porinfana)
* CCTV-Music (CLASIC)
* CCTV-E (Internacia -hispane)
* CCTV-F (Internacia -france)
* CCTV-HD (alta kvalito)
* CCTV-العربية (Internacia -arabe)
* CCTV - Pусский (Internacia -ruse)

## Vidu ankaŭ 
* Centra Turo de Radio kaj Televido en Pekino

## Eksteraj ligiloj 
* Oficiala retpaĝo
* Oficiala retpaĝo (ĉine)
* Oficiala retpaĝo (angle)
* Oficiala retpaĝo (france)
* Oficiala retpaĝo (arabe)

Kategorio:Televidkanaloj en Ĉinio
TV5 Monde

**TV5 Monde** estas internacia televidkanalo kiu elsendas 24 horojn sur 24 en la franca lingvo. TV5 Monde estas la kvara plej grava tutmonda televidkanalo post MTV, CNN kaj BBC World.

## Historio 
La fondintoj de TV 5 estas : TF1, Antenne 2, FR3, TSR kaj RTBF. En 1986 aliĝis la konsorcio de Kebekio (CTQC) formita de Radio-Canada kaj Télé-Québec. TF1 ĉesas kunlabori en 1987 okaze de ĝia privatigo.

Ĝi komencis elsendi la 2-an de januaro 1984. Nomita **TV5** ĝis 2006 kiam al ĝia nomo oni aldonis *Monde* (mondo) por substreki ĝian tutmondan kampon.

## Programoj 
La plejparto de la programaro konsistas el novaĵoj, dokumentfilmoj, filmoj kaj programoj por ĝenerala publiko.

La plimulto de la enhavo venas de la servoj de la publikaj televidoj de franclingvaj landoj. Ili estas:
* France 2
* France 3
* France 5
* ARTE France
* RTBF (Radio Télévision Belge de la Communauté Française) de Belgio
* TSR (Télévision Suisse Romande de Svislando)
* Radio-Canada de Kanado
* Télé-Québec de Kanado
* RFO (Réseau France Outremer)
* CIRTEF (Conseil International des Radios-Télévisions d'Expression Française).

La elsendoj dividiĝas en 8 regionaj satelitaj elsendoj: Afriko, Latinameriko, Azio, Usono, Eŭropo, Francio/Belgio/Svislando, Proksima Oriento (ekde Parizo) kaj Kebekio/Kanado (ekde Montralo). La programoj estas subtekstataj en 10 lingvoj.

## Eksteraj ligiloj 
* Oficiala retpaĝo de TV5 Monde  www.tv5.org

Kategorio:Televidkanaloj en Francio
János Perényi

**PERÉNYI János** [pr. pere:nji], *Predics* estis rumanuja hungara aktoro naskiĝinta en Szászrégen la 25-an de marto 1912 kaj mortinta ?. 
## Lia kariero
János Perényi inter 1935 kaj 1937 vizitis la kursojn de Poraktorinstruejo Thália en Kluĵo kaj poste li estis aktoro en Kluĵo kaj Temeŝvaro ĝis 1967. 
## El liaj roloj
*Lennie (Steinbeck: Egerek és emberek); 
*Biberách (Katona J.: Bánk bán); 
*Nikolaus (Knittel: Via Mala); 
*Banu professzor (Voitin: Emberek, akik hallgatnak).

Perenyi, J.
Camera Café

***Camera Café*** estas humura televidserio elsendita samtitole en landoj kiel Italio, Portugalio, Ĉilio, Kolombio, Hispanio kaj ĝis origina lando, Francio. Ĝi temas pri mallongdaŭraj epizodoj (de 4 al 6 minutoj) konsistantaj el enkonduko, pluraj skeĉoj kaj epilogo.

La strukturo de la serio bazas sur kafovendomaŝino en oficejo kie venas la diversaj oficistoj por dum libera tempo interparoli antaŭ kafotaso. Oni supozas, ke el la vendomaŝino filmas kamerao kio estas en la titolo.

## Eksteraj ligiloj 
* Oficiala retpaĝo en Telecinco, Hispanio 
* Oficiala retpaĝo de la originala televidserio 
* En Italio

Kategorio:Kanadaj televidaj serioj
Multivisión

**Multivisión** estas la plej ĵusa televidkanalo kreita en Kubo, kiu elsendas ekde Havano, 24 horojn tage. Ĝi uzas la antenojn de la lokaj televidkanaloj kiuj estas unu po provinco (entute 14), inkluzive de la speciala municipo Insulo de la Junularo, dum la horoj kiam ili ne elsendas siajn proprajn lokajn programojn. En la komenco ĝi elsendis per "Televidkanalo Havano", kaze de la ĉefurbo, sed la elsendoj estis interrompitaj kiam la loka televidkanalo ekelsendis. Nuntempe, kaj parte pro la okazintaj ĝenoj al la telespektantoj, la elsendado sendependiĝis kaj ĝi estas vidata en aliaj televidkanaloj depende de la provinco.

Ĝi ripetas la programaron trifoje tage laŭ televidaj blokoj komence pro teknikaj problemoj, sed nuntempe ĝi daŭrigas senhalte. La programoj plejparte estas eksterlandaj, per antaŭa interkonsento kun televidkompanioj kiel CCTV, Discovery Channel, Disney Channel, DW-TV, Telesur, inter aliaj.

## Eksteraj ligiloj 
* Kuba Televido

Kategorio:Televidkanaloj en Kubo
Kálmán Péchy

**PÉCHY Kálmán** [pr. pe:ĉi] estis hungara reĝisoro naskiĝinta en Marosvásárhely en 1864 kaj mortinta en Budapeŝto la 3-an de septembro 1910. 
## Lia kariero
Kálmán Péchy dungiĝis en 1888 al trupo de Debrecen. En aŭtuno de 1895 li iris al Kolozsvár al Mór Ditrói, kiu kunportis lin post unu jaro al Vígszínház. Li baldaŭ iĝis ĉefreĝisoro, sed ekde 1906 pro sia malsano li devis retiriĝi. 
## El liaj reĝisoraĵoj
*Feydeau: Osztrigás Mici; 
*Paulton: Niobe; 
*Gerő K.: Rózsaszínű levelek; 
*Echegaray: Őrült vagy szent?; 
*Ibsen: Kis Eyolf; 
*Bródy S.: A dada; 
*Herczeg F.: Kéz kezet mos; 
*Ĉeĥov: Leánykérés.en 1912
## Fonto
*Magyar Színházművészeti Lexikon

Pechy, K.
Pechy
Internacia premio Paŭlo la 6-a

**Internacia premio Paŭlo la 6-a** estas aljuĝita je ĉiu kvina jaro al persono aŭ institucio kiu kontribuis laŭ elstara maniero al la plifondigo kaj disvastigo de la kulturo inspirita de religiaj valoroj.

Ĝi estis elpensita ĉe la “Istituto Paolo Sesto” (Instituto Paŭlo la 6-a), kaj lanĉita en Breŝo (Italio), aprobita en 1977 per episkopa dekreto kaj agnoskita, en 1978, laŭ la ŝtata leĝo per dekreto de la Prezidento de la Itala Respubliko http://www.istitutopaolovi.it/premio-internazionale-paolo-vi.asp 

La premio konsistas, praktike, en distingigo kaj monhelpo kaj kunlaboro por la publikigo kaj disvastigo de la verkaro de la premiito. 

Iuj ŝatantoj de emfazoj epitetas la premiojn “katolika Nobelo” por ĝia pliiĝanta internacia resono.

## Premiitoj
**1984**. **Hans Urs von Balthasar**, svisa teologo, ĉar “la vasteco kaj kultura profundo, multfaceto kaj amplekso de lia verko, originaleco kaj koncepta aŭdaco okupis elstaran rolon inter la figuroj de la teologoj de tiu jarcento”.

**1988**. Olivier Messiaen, franca komponisto kaj orgenisto pro “la kompleksa artista personeco kaj multforma primuzika verko eltiris fundamenton kaj inspiron el intensa sentemo religia kunigita al eksteza amo por la naturo”.

**1993**. Oscar Cullmann, germana luterana teologo por “honori eminentas atestanton de ekumenismo de la vero, kiu trovas fundamenton en la Vorto de Dio kaj en la Fido en ago de la Sankta Spirito”. 

**1998**. Jean Vanier, kanada fondinto de la Komunumo “Arche” (Arkeo) kaj de la Movado "Foi et Lumière" (Kredo kaj Lumo), pro “sperto de studo kaj partopreno en homa sufero, laŭ tuta kaj fakta solidareco kun la mensa handikapo”.

**2003**. Paul Ricoeur, profesoro kaj filozofo “agnoskita kiel unu el la plej gravaj filozofoj de nia tempo, kies riĉega verkaro estas atesto de pensisto ĉiam inklina kapti kaj dialogi kun signifoplenaj pensfluoi de la niatempa kulturo”.

**2009**. "Sources Chrétiennes", pariza eldonejo kiu ekde 1942 ĉiam pli karakteris per “grava engaĝo en la kultura dialogo krom teologia kaj eklezia, kiu kontribuis kaj lumigas la renkonton de kristanismo kun la antikva kulturo”. 

## Eksteraj ligiloj 
* http://www.zenit.org/article-20063?l=italian
* http://cat.inist.fr/?aModele=afficheN&cpsidt=12241440 

Kategorio:Katolikismo
Kategorio:Internaciaj premioj
Kategorio:Premioj
Kuba baktriso

La **kuba baktriso** (*Bactris cubensis*) estas  specio de palmo endemia de la Nipe-Baracoa-Montarmasivo kaj orienta Sierra Maestra en orienta Kubo je altitudoj inter 40 kaj 700 metroj super marnivelo.  Oni trovas tiun neotropisan specion en la kubaj humidaj arbaroj. Arboj de *B. cubensis* kreskas 2,7 ĝis 6,4 metrojn  de alteco arigite po grupetoj de 6 ĝis 12 trunkoj.

Laŭ Salzman kaj Judd *B. cubensis* konstituas kladon kun *B. plumeriana* kaj *B. jamaicana*, la aliaj baktrisaj specioj de Grandaj Antiloj.

## Bibliografio
* Salzman V.T. and W.S. Judd. 1995.  A revision of the Greater Antillean species of *Bactris* (*Bactridinae: Arecaceae*). *Brittonia* 47 (4): 345-371. 

Kategorio:Arekacoj
Kategorio:Neotropisa flaŭro
Kategorio:Plantoj de Kubo
Kategorio:Arboj
Kategorio:Endemiismoj
Mellikon

## Pri la komunumo 
**Mellikon** estas komunumo en la distrikto Zurzach de Kantono Argovio, Svislando. Ĝi havis 251 loĝantojn je la 31-a de decembro 2008.

## Geografio 
eta|maldekstra|150px|Tombejo de Mellikon
Mellikon situas ĉe la suda bordo de Rejno, kiu formas la landlimon kun Germanio, kaj la norda deklivo de Tavola Ĵuraso. Krom la ĉefvilaĝo mem al la komunumo apartenas ankaŭ la du setlejoj Unterberghof kaj Oberberghof, kiuj situas pli supre sur la deklivo de la montoĉeno *Haslibuck*.

La teritorio de la komunumo etendiĝas sur areo de 2,70 km², de kiuj 1,36 km² estas kovritaj de arbaro kaj 0,48 de konstruaĵoj. La plej alta punkto de la komunumo situas sur alteco de 556 m s.m., sur la monteto *Haslibuck*, dum la plej malalta punkto troviĝas sur alteco de 333 m s.m. ĉe la bordo de Rejno.

## Najbaraj komunumoj 
La komunumo Mellikon limas en nordo al la germana komunumo Küssaberg,en nordoriento al Hohentengen, kiu ankaŭ situas en Germanio, en oriento al Rümikon, en sudo al Wislikofen, en sudokcidento al Böbikon, kaj en okcidento al Rekingen.

## Trafiko 
eta|maldekstra|Trajno de la fervoja kompanio Thurbo en Mellikon
Mellikon estas konektita al la publika trafikreto per la trajnlinio de Koblenco tra Bülach al Vinterturo, kiun servas la turgovia fervojkompanio THURBO. Tra la komunuma teritoria pasas ankaŭ la poŝtaŭtolinio de Baden al Kaiserstuhl.

Tra la komunumo pasas la kantona ĉefovjo n-ro 7 de Bazelo al Vinterturo.

## Historio 
eta|maldekstra|Domo *Schlössli* kun kapelo
La unua dokumenta mencio de Mellikon datiĝas el la jaro 1113 kiel *Meliken*.

En la jaro 1922 estis trovitaj en la loko *Rheinzelg* murruinoj, kiuj verŝajne estas restaĵoj de romia gradoturo.

Dum mezepoko Mellikon troviĝis sub la regado de la Episkopejo Konstanco. Kiam en la jaro 1415 la Svisa Ĵurkomunumo konkeris Argovion, Mellikon estis atribuita al la subvoktejo Zurzach de la Grafejo Baden.

Kiam en la jaro 1798 okaze de la Helveta Revolucio francaj trupoj liberigis Argovion, la komunumo dum kvin jaroj apartenis al la tiama Kantono Baden. Per la mediacia akto en la jaro 1803 la Kantono Baden estis dissolvita kaj integrita al la nova Kantono Argovio. Mellikon fariĝis komunumo de la argovia distrikto Zurzach.

## Vidu ankaŭ 
* Mellikon (stacidomo)

## Eksteraj ligiloj 
* Oficiala retejo de la komunumo Mellikon
* Mellikon en la Historia Leksikono de Svislando
Nifai

En la Libro de Mormono, **Nifai** (angle *Nephi*) estas la nomo de unu el la ĉefroluloj, agnoskata kiel profeto inter liaj sekvantoj 600 jarojn a.K. kaj la membroj de la Eklezio de Jesuo Kristo de la Sanktuloj de la Lastaj Tagoj en la nuntempo. La kvara filo de Lihai kaj Saria, kiu malgraŭ lia frua aĝo estis tre fortika kaj alta. Origine de Jerusalemo, estis ekzilita al la promesita lando kiu estis Ameriko. La prapatro de popolo de praaj amerikanoj nomataj Nifaiidoj, dikredantoj kaj sekvantoj de Jesuo Kristo, Nifai estas la aŭtoro de la unuaj libroj de la Libro de Mormono, kiuj portas lian nomon: Unua kaj Dua libro de Nifai. 

La origino de la nomo ("el la antikva egipta kaj aramea") kaj de la profeto mem estas necerta kaj tre polemika. La ne mormonaj filologoj kaj fakaj esploristoj ne agnoskas lin kiel vera estaĵo, nur kiel inventaĵon de Joseph Smith kiu inventis la nomon. 
Ĉar Nifai kaj ties historio nur aperas en tiu sankta libro de la mormonoj ĉiuj aliaj kristanoj kaj judoj kaj muzulmanoj neas la ekziston de tia profeto kiu ne aperas en aliaj libroj (Biblio) amplekse kaj komune akceptata de ili.

Kategorio:Profetoj
Kategorio:Profetoj de la Libro de Mormono
Nifaiidoj

En la Libro de Mormono, la **Nifaiidoj** estas popolo kiu devenas de Nifai, profeto kiu, laŭ tiu libro, forlasis Jerusalemon laŭ peto de Dio en la jaro 600 a.K kaj vojaĝis kun sia familio al la okcidenta hemisferio, alvenante al Ameriko ĉ. la jaro 589 a. K. Esploristoj pri la mormonismo kredas ke ili ekloĝis en iu loko de Centrameriko post forlasi la patrolandon (tamen, oni ne trovis arkeologiajn pruvojn por tia asertado). La Libro de Mormono priskribas la nifaiidojn kiel honesta popolo, kiu eventuale pekas kaj estas tute neniigita de la fratoj, la lamanidoj en la jaro 385. La ekzistado de la nifaiidoj ĝenerale ne estas akceptata de la arkeologoj aŭ historiistoj kiuj ne estas mormonoj. Ne ekzistas genetikaj aŭ lingvaj (inter aliaj) evidentaĵoj kiuj povus pruvi rilaton inter israelidoj kaj la originaj amerikanoj. La Libro de Mormono uzas la vorton *Nifaiido* plurforme, ĝenerale kiel kontrasto kun la vorto *Lamanido*. Ĉi tiuj formoj estas familiaraj, religiaj, politikaj kaj kulturaj. Kvankam la du popoloj unuiĝas dum mallonga tempo (4 Nifai 1:17, Libro de Mormono), la nifaiidoj neniam estis plimulto.

Kategorio:Popoloj de la Libro de Mormono
Lamanidoj

Laŭ la Libro de Mormono, la **Lamanidoj** estas antikva popolo de Ameriko origine de la Mezoriento. Ĝi estis familio kiu venis de tiu regiono ĉ. la jaro 600 a.K. al Ameriko, kaj post jaroj ĝi dividiĝis en du grupoj: lamanidoj kaj nefidoj. La nomo "lamanido" venas de la nomo de Laman, la plej aĝa filo de la familio. Alia filo nomata Nifai obeis al la patro (Lihai) kaj sekvis lian religion.

Laman kaj alia frato Lemuel, ambaŭ pli aĝaj ol Nifai estis plurfoje instigataj penti sin kaj reveni al la observado kaj praktikado de la religio. Post la forpaso de Lihai, Nifai spirituale gvidis la popolon. Laman estinte pli aĝa kaj Lemuel la dua frato, pensis ke Nifai volis ŝteli la heredaĵon pri la politika kaj religia gvidado de tiu popolo. 

Nifai fuĝas kun sia familio kaj formiĝas du triboj. La familianoj kiuj sekvis al Nifai en la kredoj pri la ekzistado de eterna Dio kaj lia filo Jesuo Kristo. La aliaj familianoj kiuj sekvis al Laman estis pekemaj kaj malvirtaj kaj ili nomiĝis lamanidoj.

Kategorio:Popoloj de la Libro de Mormono